[{"text_idx": "#000000", "text": "Eestlanna lo\u0308o\u0308b Keenias ka\u0308ima naiste po\u0303llumajandusu\u0308histut (5)"}, {"text_idx": "#000001", "text": "Keenia la\u0308a\u0308neosas asuvas Shianda ku\u0308las tuntakse eestlasi ha\u0308sti, sest kohalikke naisi koondav organisatsioon Wefoco on ta\u0308nu Eesti MTU\u0308 Mondo partneritele saanud a\u0308ra teha nii mo\u0303ndagi. Sel kevadel avati u\u0308heskoos Mondo vabatahtliku majanduseksperdi Kaie Laaneva\u0308liga po\u0303llumajandusu\u0308histu, mis lisaks liikmetele sissetuleku pakkumisele tagab piirkonnas ka stabiilsema toiduvaru ning toe puudustkannatatavatele peredele."}, {"text_idx": "#000002", "text": "Varasemalt Saaremaa hoiu-laenuu\u0308histu no\u0303ukogu esimehe ametit pidanud Laaneva\u0308li so\u0303nul on u\u0308histu loomine piirkonna po\u0303llupidajate jaoks suur samm edasi, edastas MTU\u0308 Mondo."}, {"text_idx": "#000004", "text": "Aprilli esimestel pa\u0308evadel Wefoco Multipurpose Co-operative Society Limited nime all registreeritud u\u0308histul on nu\u0308u\u0308dseks pea sada liiget ning huvi selle vastu on suur. Paljud va\u0308rsked liikmed on varasemalt osalenud ka Mondo poolt veetavas seemnepanga projektis, kus o\u0303piti u\u0308histegevust ning to\u0303steti tootmiskvaliteeti."}, {"text_idx": "#000006", "text": "Loodav laohoone annab po\u0303llupidajatele vo\u0303imaluse mu\u0308u\u0308a oma toodang va\u0308ljaspool koristushooaega, mil hinnad on ko\u0303rgemad. Lisaks jagab u\u0308histu kanasid ka piirkonnas elavatele puudustkannatavatele peredele."}, {"text_idx": "#000008", "text": "Kohaliku partnerorganisatsiooni Wefoco direktor Esther Mumia selgitas, et po\u0303hjuseks on la\u0308hedalasuv suhkrurooto\u0308o\u0308stus. \"Kuna suhkruroo kasvatamine pakub po\u0303llumeestele na\u0308ilist rahalist kindlust, siis pannakse kogu oma maalapp u\u0308he viljakultuuri alla. Suhkruroog saab koristusvalmis aga alles 18 kuu pa\u0308rast ning sellest saadav sissetulek ei kata kogu pere elamiskulusid ja toiduvajadusi. Mondoga koos loodud u\u0308histu motiveerib inimesi suhkruroo asemel ka maisi kasvatama, mida nad saavad ka ise toiduks kasutada. U\u0308hiselt tegutsedes saame ka aidata rohkem puudustkannatavaid peresid.\""}, {"text_idx": "#000009", "text": "Tulevikus on u\u0308histul plaan ka maisi to\u0308o\u0308tlema hakata, et toodangule lisandva\u0308a\u0308rtus anda \u2013 see suurendab omakorda liikmete sissetulekut. Plaanis on ka asutada oma u\u0308histupank, mis pakuks liikmetele vo\u0303imalust soodsa intressiga oma raha hoiustada ning vajadusel sihtotstarbelist laenu taotleda."}, {"text_idx": "#000010", "text": "Po\u0303llumajandusu\u0308histu loomine toimus projektide \"Ja\u0308tkusuutliku toimetuleku nimel \u2013 Eesti va\u0308lisministeerium arengukoosto\u0308o\u0308ks ette na\u0308htud vahenditest."}]